
Ministru kabineta rīkojums Nr. 864
Rīgā 2023. gada 12. decembrī (prot. Nr. 61 12. §)
Par nekustamā īpašuma Dzirnavu ielā 22B, Saldū, Saldus novadā, pārņemšanu valsts īpašumā
· 1. Ņemot vērā, ka Saldus novada pašvaldības īpašumā nodotais nekustamais īpašums (nekustamā īpašuma kadastra Nr. 8401 009 0221) – zemes vienība (zemes vienības kadastra apzīmējums 8401 009 0218) 764 m2 platībā un zemes vienība (zemes vienības kadastra apzīmējums 8401 009 0219) 594 m2 platībā – Dzirnavu ielā 22B, Saldū, Saldus novadā, vairs netiek izmantots Ministru kabineta 2015. gada 15. aprīļa rīkojuma Nr. 198 "Par valstij piekritīgā nekustamā īpašuma Dzirnavu ielā 22B, Saldū, Saldus novadā, nodošanu Saldus novada pašvaldības īpašumā" 1. punktā minēto funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā minēto nekustamo īpašumu un nodot Finanšu ministrijas valdījumā.
· 2. Finanšu ministrijai pārņemt no Saldus novada pašvaldības šā rīkojuma 1. punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.

